ΓΡΑΠΤΗ ΕΡΩΤΗΣΗ E-0221/00

υποβολή: Ilda Figueiredo (GUE/NGL) προς την Επιτροπή

(4 Φεβρουαρίου 2000)

Θέμα: Κρατική ενίσχυση στην επιχείρηση γεωργικών τροφίμων και δημητριακών -EPAC

Πρόσφατα η επιχείρηση γεωργικών τροφίμων και δημητριακών -EPAC διαλύθηκε από την πορτογαλική κυβέρνηση. Παραμένει ακόμη το εμπορικό σκέλος της EPAC που, σύμφωνα με πληροφορίες, φαίνεται ότι επίσης απειλείται, εάν η Επιτροπή δεν επιτρέψει τη χορήγηση κρατικής ενίσχυσης.

Ως γνωστό, η EPAC απασχολεί περισσότερους από χίλιους εργαζόμενους και κατέχει σημαντική θέση στον τομέα της εμπορίας δημητριακών στην Πορτογαλία. Σήμερα, κινδυνεύουν περισσότερες από 160 θέσεις εργασίας.

Στο πλαίσιο αυτό, ζητούνται από την Επιτροπή οι ακόλουθες πληροφορίες ποια είναι η θέση της Επιτροπής σχετικά με τη διατήρηση, τουλάχιστον, του εμπορικού σκέλους της EPAC και των 160 και πλέον εργαζομένων σ' αυτήν;

ποιες ευθύνες καταλογίζονται στην Επιτροπή όσον αφορά τη διάλυση της EPAC και κατά συνέπεια της ανεργίας πολλών εργαζομένων λόγω των αποφάσεων που έλαβε;

Απάντηση του κ. Fischler εξ ονόματος της Επιτροπής

(15 Μαρτίου 2000)

Αρμόδια για τον έλεγχο των κρατικών ενισχύσεων, σύμφωνα με την συνθήκη ΕΚ, είναι η Επιτροπή. Στο πλαίσιο εφαρμογής των άρθρων 87-89 (πρώην άρθρα 92-94) της συνθήκης, είναι ασυμβίβαστες με την κοινή αγορά οι ενισχύσεις που χορηγούνται από τα κράτη μέλη και νοθεύουν ή απειλούν να νοθεύσουν τον ανταγωνισμόπέρ ορισμένων επιχειρήσεων και ορισμένων κλάδων παραγωγής.

Στο τέλος του έτους 1996, ιδιωτικές επιχειρήσεις του τομέα σιτηρών κατήγγειλαν στην Επιτροπή το γεγονός ότι η Πορτογαλία παρείχε εγγύησηπέρ της εν λόγω επιχείρησης στο πλαίσιο δανείου διευκόλυνσης του τραπεζικού παθητικού. Στις 9 Ιουλίου 1997, η Επιτροπήιοθέτησε τελική αρνητική απόφαση σχετικά με την εν λόγω εγγύηση. Η Πορτογαλία δεν εφάρμοσε την εν λόγω απόφαση κατά της οποίας είχε εξάλλου προβάλει αντιρρήσεις το Δικαστήριο. Η δικαστική διαδικασία βρίσκεται ακόμη σε εξέλιξη.

Εξάλλου, η Πορτογαλία κοινοποίησε στην Επιτροπή πρόγραμμα ανασύστασης της Empresa para a Agro-Alimentao e Cereais, SA (EPAC) και μέτρο ενίσχυσηςπέρ της λιμενικής επιχείρησης Silopor. Οι εν λόγω φάκελοι εξετάστηκαν στο σύνολό τους από την Επιτροπή δεδομένων των σχέσεων πουπάρχουν ανάμεσα στις δύο εν λόγω δημόσιες επιχειρήσεις. Τα εν λόγω σχέδια ανασύστασης αποτέλεσαν αντικείμενο μακρών συζητήσεων μεταξύ Πορτογαλίας και Επιτροπής καθώς και της κίνησης διαδικασίας του άρθρου 88 (πρώην άρθρο 93) παράγραφος 2 της συνθήκης ΕΚ(1). Η τελική διατύπωση διαβιβάστηκε στο τέλος του 1999. Η οριστική θέση της Επιτροπής επί του θέματος θα ληφθεί το ταχύτερο δυνατό.

Όσον αφορά ειδικότερα τον τομέα της απασχόλησης, η Επιτροπήπογραμμίζει ότι οι χρηματοοικονομικές δυσχέρειες του EPAC ήταν αποτέλεσμα της έλλειψης προσαρμογής του στην ευρωπαϊκή ενιαία αγορά σιτηρών και όχι τωνποχρεώσεων που προκύπτουν τυχόν από την τήρηση των κοινοτικών κανόνων ανταγωνισμού.

Οι κοινοτικές κατευθυντήριες γραμμές όσον αφορά τις κρατικές ενισχύσεις για την διάσωση και αναδιάρθρωση των προβληματικών επιχειρήσεων(2) βασίζονται στην ανάκαμψη της οικονομικής βιωσιμότητας των δικαιούχων επιχειρήσεων. Για το λόγο αυτό, οφείλουν να λάβουν εσωτερικά μέτρα ακολουθώντας ένα σχέδιο αναδιάρθρωσης που επιτρέπει την αποκατάσταση σε λογική προθεσμία της μακροπρόθεσμης βιωσιμότητας της επιχείρησης, βασιζόμενο σε ρεαλιστικέςποθέσεις. Το αποτέλεσμα των εν λόγω ενισχύσεων δεν πρέπει να έχει δυσμενείς συνέπειες στιςπολειπόμενες επιχειρήσεις που ενεργούν στην αγορά και δεν έχουν πρόσβαση σε παρόμοιες ενισχύσεις.

Τέλος, οι κοινοτικές κατευθυντήριες γραμμές αφήνουν μεγάλη ελευθερία στα κράτη μέλη σχετικά με την παροχή ενισχύσεων που προορίζονται να καλύψουν τις κοινωνικές δαπάνες που προέρχονται από τις εν λόγω διαδικασίες αναδιάρθρωσης.

(1) ΕΕ C 363 της 25.11.1998.

(2) ΕΕ C 288 της 9.10.1999.